Ad divitandam iniquorum versutiam, ad posterumque memoriam, dignum est litteris tradere, quæ pro animarum suarum requie fideles conferunt Ecclesiæ. Sciant igitur tam præsentes quam posteri, quod Robertus Villicus de Cuceio, vulpivit, et concessit, canonicis sancti Stephani Divionensis, quartam partem decimæ de Cuceio, quam ipse, propter ministraliam in feodo habebat. Hoc fecit in præsentia Dominici prioris de Tilecastro, laudante et consentiente fratre suo Humberto Presbytero, et Martino fratribus suis. Hoc donum factum est in festivitate sancti Germani, in honore cujus Ecclesia ipsius villæ sacrata est. Testes sunt Petrus de Creceio, Hemmaricus filius Rofredi; et plurimi homines de Cuceio.